Farman F.60 Goliath

Farman F.60 Goliath var et passasjerfly bygget av Farman Aviation Works fra 1919. Flyet hadde stor betydning for opprettelse av tidlige flyselskaper og dannelsen av den sivile flytrafikken i Europa etter Første verdenskrig.

Konstruksjon og utvikling
Goliath var opprinnelig tegnet i 1918 som tungt bombefly istand til å frakte 1 000 kg bombelast innen en radius på 200 km. Det hadde en konvensjonell konstruksjon med fast understell. Vinger og kropp i trekonstruksjon, kledd med duk og utstyrt med to Salmson Z.9 motorer. Det var en enkel og lett konstruksjon. Vingene var rektangulære med samme profil i hele vingens lengde.

Som bombefly ble det bygget vel 200 eksemplarer før krigen var slutt i november 1918, men Farman regnet med at da det ble slutt på behovet for bombefly og ble det heller ingen kjøpere til sitt nye fly. Ikke desto mindre så han at dette store kasse-lignende skroget lett kunne modifiseres og innredes som passasjerfly. Den sivile luftfarten var i sin spede begynnelse etter første verdenskrig med behov for fly spesielt konstruert for den nye transportformen. Med sitt nye kabinarrangement kunne Goliath frakte 12 til 14 passasjerer med store vinduer til alle. Salmson motorene kunne erstattes med andre typer (Renault, Lorraine) hvis det var et ønskemål fra kunden. Om lag 60 F.60 Goliath ble bygget.

Varianter
Goliath ble bygget i 14 versjoner med ulike motorer
FF.60  Betegnelsen på de tre første prototyper.
F.60  Sivil passasjerversjon med to 260-hk (194-kW) Salmson CM.9 stjernemotorer.
F.60bis  Passasjerversjon med to 300-hk (224-kW) Salmson 9Az motorer.
F.60 Bn.2 Nattbomberversjon, utviklet fra F.60 Goliath. Med to 260-hk Salmson 9Zm motorer. Denne utgaven ble bygget i 210 eksemplarer for den franske armé og marine.
F.60 Torp Torpedo-bomber på flottører, med to Gnome-Rhone Jupiter stjernemotorer.
F.60M  Butt nese-versjon fra 1924, utstyrt med to 310-hk Renault 12Fy motorer.
F.61  F.60 utstyrt med to 300-hk (224-kW) Renault 12Fe motorer som gav bedre ytelse. Bare to bygget.
F.62 BN.4  Bomber. Eksportversjon Sovjetunionen, utstyrt med to 450-hk (336-kW) Lorraine-Dietrich V-12 motorer.
F.63 BN.4  Tilsvarende F.62 BN.4 eksportversjon, men med to 450-hk (336-kW) Gnome-Rhone Jupiter stjernemotorer.
F.65  Denne versjonen ble bygget for den franske marine og kunne alternativt bruke hjul eller flottører.
F.66 BN.3  Ett eksemplar eksportert til Romania, var utrustet med Jupiter-motor.
F.68 BN.4  32 med Jupiter-motor eksportert til Polen.
F.4X En spesial Goliath aircraft, med fire Salmson stempelmotorer montert to og to i par.
F.140 Super Goliath  Bomber prototype, med fire 500-hk (373-kW) Farman motorer i tandempar.

Flyet i bruk
Etter krigens slutt i november 1918 var Farman snar til å ta Goliath bruk som sivilt passasjerfly og gjennomførte flere flyvninger for å vekke myndighetenes og publikums oppmerksomhet. Den 8. februar 1919 fløy Goliath med 12 passasjerer fra Toussus-le-Noble til Kenley, nær Croydon. Ettersom britiske myndigheter avslo å gi kommersielle aktører tillatelse til å fly over britisk territorium var alle ombord tidligere militærflyvere i uniform og med spesielt oppdrag for anledningen. Flygningen førløp uten problemer og varte i 2 timer og 30 minutter. Flyver og passasjerer ble godt mottatt i England og returen ble gjort neste dag og tok 2 timer og 10 minutter.

Andre flyvninger ble gjort for å gi Goliath oppmerksomhet. Den 3. april 1919 ble 14 passasjerer tatt til værs til en høyde av 6 200 m Senere, 11. august 1919 fløy en F.60 fra Paris il Casablanca og Dakar, en distanse på mer enn 4 500 km. med 8 passasjerer og ett tonn forsyninger.

Rundt 1920 ble det dannet flere sivile flyselskap i Europa, og de var raske til å sikre seg F.60. Tre franske, ett belgisk og ett tsjekkisk selskap tok flyet i bruk.

 Compagnie des Grands Express Aériens (CGEA) startet regulære ruteflyvninger mellom Le Bourget og Croydon.
 Compagnie des Messageries Aériennes (CMA) fulgte snart etter.
 Société Générale de Transports Aérien (SGTA) åpnet en rute mellom Paris og -Brussel i juli 1920 med Goliath. I mai 1921, en rute som ble forlenget til Amsterdam.
 Det belgiske selskapet SNETA åpnet også en rute mellom Brussel og London i april 1921.

Operatører
Sivile operatører
 Frankrike
 Farman Airlines (Société Générale des Transports Aériens, SGTA)
 Compagnie des Grands Express Aériens (CGEA)
 Compagnie des Messageries Aériennes (CMA)
 Air Union
 Belgia
 Société Nationale pour l'Etude des Transports Aériens (SNETA)
 Tsjekkoslovakia
 Československé státní aerolinie (CSA)
Militære operatører
 Frankrike
Italia
 Japan
Polen
 Russland

 Tekniske data 
 Data Bestning  2 Passasjerer  12 Lengde  14,33 m Vingespenn  26,50 m Høyde  4,91 m Vingeareal  161 m² Nyttelast  1 330 kg Vekt uten last  2 500 kg Startvekt  4 770 kg Marsjfart  120 - 150 km/t ved 4 000 o/min. Toppfart  170 km/t Marsjhøyde  6 300 m Rekkevidde  400 km Motorer  2 Salmson-CM.9 met 9 sylindre, 200 HK (191,2 kW), 2 firebladspropeller

Eksterne lenker
 Mer om Goliath

Kategori:Passasjerfly
Kategori:Bombefly
Kategori:Tomotors propelldrevne luftfartøy
Kategori:Luftfartøy produsert i Frankrike